Legal Document

Category: 124

Text:
45. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Φ. 930/000/622681 της 10/31  Μαρτ. 1977 (ΦΕΚ Β΄310) Περί παροχής Υγειονομικής Περιθάλψεως υπό του 251 Γενικού Νοσοκομείου Αεροπορίας εις Μέλη Οικογενειών Στρατιωτικών, ως και Στρατιωτικούς Συνταξιούχους και Μέλη Οικογενειών των. Έχοντες υπ’όψει: α)Τας διατάξεις του Νόμ. 154/75 (άρθρ. 6). β)Τας διατάξεις του Ν.Δ. 721/1970 (άρθρ. 9). γ)Την υπ’ αριθ. 750/78/248928/29-6-76 απόφασιν ημών (Φ.Ε.Κ. Β/937/1976), επί του αυτού αντικειμένου δια τον Στρατόν Ξηράς, αποφασίζομεν: Άρθρ.1.-1.Εγκρίνομεν την παροχήν υγειονομικής περιθάλψεως υπό του 251 Γενικού Νοσοκομείου Αεροπορίας 251 ΓΝΑ εις τα μέλη των οικογενειών των εν άρθρ. 1 του Νόμ. 154/75 κατηγοριών στρατιωτικών της Ελληνικής Αεροπορίας, εις τους στρατιωτικούς συνταξιούχους των αυτών κατηγοριών της Ελληνικής Αεροπορίας, ως και τα μέλη των εν λόγω στρατιωτικών συνταξιούχων. 2.Ως μέλη οικογενείας των ανωτέρω εν παρ. 1 κατηγοριών δια την εφαρμογήν του άρθρ. 6 του Νόμ. 154/75, νοούνται αι σύζυγοι, τα τέκνα και αι άγαμοι αδελφαί του στρατιωτικού και οι γονείς αμφοτέρων των συζύγων, αι σχετικαί δε δαπάναι βαρύνουν το Δημόσιον ή τους ετέρους αυτών ασφαλιστικούς οργανισμούς ή εξ ολοκλήρου αυτούς τούτους τους ιδίους. 3.Η τοιαύτη περίθαλψις δύναται να παρέχεται και εις τας ιδίας κατηγορίας ως εν παρ. 1 και 2 του παρόντος άρθρου προσώπων, των ετέρων Κλάδων των Ε.Δ. και του Λιμενικού Σώματος, εφ’ όσον πρόκειται περί περιστατικών, άτινα δεν δύνανται να αντιμετωπισθούν υπό των Νοσοκομείων του αντιστοίχου Κλάδου (Στρατού Ξηράς - Ναυτικού) ή του Νοσηλευτικού Ιδρύματος Μετοχικού Ταμείου Στρατού. 4.Ωσαύτως παρέχεται περίθαλψις, εις τους εν υπηρεσία παθόντας στρατιωτικούς της Ελληνικής Αεροπορίας οιασδήποτε κατηγορίας, εφ’ όσον λαμβάνουν στρατιωτικήν σύνταξιν και είναι κάτοχοι ατομικών βιβλιαρίων νοσηλείας του Δημοσίου. 5.Η προσφυγή των δικαιούχων εις το 251 ΓΝΑ είναι προαιρετική, η δε παροχή της τοιαύτης περιθάλψεως, λαμβάνει χώραν εις ήν περίπτωσιν και εις οίαν έκτασιν υφίσταται δυνατότης, πέραν της υγειονομικής περιθάλψεως των εν ενεργεία στρατιωτικών της Ελληνικής Αεροπορίας, προηγουμένων πάντοτε των κατόχων ατομικών βιβλιαρίων νοσηλείας του Δημοσίου, εκδοθέντων κατ’ εφαρμογήν των εκάστοτε ισχυουσών διατάξεων περί υγειονομικής περιθάλψεως στρατιωτικών και μελών οικογενειών αυτών, ως και τοιούτων στρατιωτικών συνταξιούχων και μελών οικογενειών αυτών. Άρθρ.8.-1.Έναρξις παροχής της δια της παρούσης καθοριζομένης περιθάλψεως ως ακολούθως: α)Εξωτερικών ασθενών ένα μήνα από της δημοσιεύσεως της παρούσης αποφάσεως εις την Εφημερίδα της Κυβερνήσεως, β)Εσωτερικών ασθενών της ημερομηνίας καθοριζομένης δι’ εκάστην κατηγορίαν δικαιούχων δια διαταγής του Αρχηγού Αεροπορίας, ευθύς ως εξασφαλισθούν αι απαραίτητοι προς τον σκοπόν τούτον προϋποθέσεις. 2.Από της ενάρξεως εφαρμογής της παρούσης καταργούνται αι: α)Φ.ΓΕΑ/Υ.4299/ΙΙΙ/ΧΡΗ/424664/19-10-61 απόφασις ΥΕΘΑ περί αναπροσαρμογής τιμολογίου εξωτερικών ιατρείων ΓΝΕΒΑ. β)Φ.ΓΕΑ/4298/ΧΡΗ/Υ.311687/19-4-62 απόφασις ΥΕΘΑ περί πωλήσεως ακτινογραφικών πλακών. γ)Φ.ΑΑ/4202/ΧΡΗ/409907/12-4-69 δ/γήν περί συμπληρώσεως τιμολογίου εξωτερικών ιατρείων 251 ΓΝΕΒΑ. Η παρούσα δημοσιευθήτω δια της Εφημερίδος της Κυβερνήσεως. 2.Ζ.η.45 Ιατροφαρμακευτική-Νοσοκομειακή περίθαλψη-Έξοδα κηδείας  Άρθρ.2.-1.Η υπό της παρούσης αποφάσεως προβλεπομένη περίθαλψις, παρέχεται τη επιβαρύνσει των υποχρέων προς πληρωμήν των σχετικών δαπανών φυσικών ή νομικών προσώπων ή δημοσίων υπηρεσιών και κατά ποσοστιαίαν αναλογίαν, ήν υποχρεούται προς πληρωμήν έκαστος. 2.Αι τοιαύται δαπάναι νοσηλείας προς πληρωμήν, υπολογίζονται επί τη βάσει των εκάστοτε τιμολογίων υγειονομικής περιθάλψεως, των κατά νόμον καθοριζομένων μερίμνη του Υπουργείου Κοινωνικών Υπηρεσιών. 3.Τα εκ 10% ποσοστά συμμετοχής εις τας σχετικάς δαπάνας των εις ούς παρέχεται η υγειονομική περίθαλψις, τους έχοντας βιβλιάρια νοσηλείας του δημοσίου εκδοθέντα κατ’ εφαρμογήν των εκάστοτε ισχυουσών διατάξεων περί υγειονομικής περιθάλψεως, στρατιωτικών και μελών οικογενειών αυτών, ως και στρατιωτικών συνταξιούχων και μελών οικογενειών αυτών, βαρύνουν το Νοσοκομείον, εκπιπτόμενα εις βάρος αυτού. «4.Εις τα μέλη των οικογενειών των εν ενεργεία και αποστρατεία στρατιωτικών άτινα κατέχουν βιβλιάρια νοσηλείας του Δημοσίου δι’ υπολειπομένη περίθαλψη λόγω ασφαλίσεώς τους σε άλλους ασφαλιστικούς οργανισμούς, υπό του 251 ΓΝΑ παρέχεται εξωνοσοκομειακή περίθαλψη η οποία βαρύνει τους άλλους ασφαλιστικούς οργανισμούς στους οποίους είναι ασφαλισμένοι εφ’ όσον και καθ’ ό μέρος αύτη αναγνωρίζεται από αυτούς». Η παρ. 4 αντικαταστάθηκε ως άνω από την παρ. 1 άρθρον μόνον της Φ. 930/000/286554/9 Οκτ.-13 Νοεμ. 1979 (ΦΕΚ Β΄1053) απόφ. Υπ. Εθν. Αμύνης. 5.Οι νοσηλευόμενοι ως εσωτερικοί ασθενείς, δικαιούνται τροφής, συμφώνως προς τα καθοριζόμενα υπό του τροφολογίου των Στρατιωτικών Νοσοκομείων. 6.Οι χρηματικές διαφορές που προκύπτουν κατά την σύνταξη των λογαριασμών νοσηλείων των μελών των οικογενειών των εν ενεργεία και αποστρατεία στρατιωτικών τα οποία κατέχουν βιβλιάρια νοσηλείας του Δημοσίου δι’ υπολειπομένη περίθαλψη λόγω ασφαλίσεώς των σε άλλους ασφαλιστικούς οργανισμούς, εφ’ όσον αυτές δεν βαρύνουν τον ασφαλιστικό τους φορέα ή το Δημόσιον, βαρύνουν το 251 ΓΝΑ, εκτός των διαφορών λόγω νοσηλείας εις ανωτέρα της δικαιουμένης θέσεως. Η παρ. 6 προστέθηκε ως άνω από την παρ. 2 άρθρον μόνον της Φ.930/000/286554/9 Οκτ.-13 Νοεμ. 1979 (ΦΕΚ Β΄1053) απόφ. Υπ. Εθν. Αμύνης. (Αντί για τη σελ. 420,083)  Σελ. 420,083(α) Τεύχος 721 Σελ. 127 Ιατροφαρμακευτική-Νοσοκομειακή περίθαλψη-Έξοδα κηδείας 2.Ζ.η.45 Άρθρ.3.-Το κόστος της τοιαύτης υγειονομικής περιθάλψεως υπολογισθέν κατ’ εκτίμησιν και επί τω σκοπώ αποκλειστικής εφαρμογής της διατάξεως του άρθρ. 6 παρ. 2 του Νόμ. 154/75 και ρυθμίσεως των θεμάτων των χρηματικών δοσοληψιών άτινα προκύπτουν εκ της εφαρμογής της παρούσης, καθορίζεται εις ποσοστόν 50% επί λογαριασμών ενδονοσοκομειακής περιθάλψεως και εις ποστοστόν 20% επί λογαριασμών εξωνοσοκομειακής περιθάλψεως δια κάλυψιν εξόδων περιθάλψεως, του κατά το προηγούμενον άρθρον επισήμου τιμολογίου και επί του συνολικού ποσού των αντιστοίχων δαπανών, μετά των εις βάρος του Νοσοκομείου εκπτώσεων, του υπολοίπου ποσού αποτελούντος τα καθαρά έσοδα, τα προοριζόμενα δια τον εκσυγχρονισμόν του 251 ΓΝΑ. Άρθρ.4.-Δια την παρεχομένην υγειονομικήν περίθαλψιν κατά τας διατάξεις της παρούσης αποφάσεως, εκδίδονται υπό 251 ΓΝΑ, οι χρηματικοί λογαριασμοί κατά τα πρότυπα και γενικώς και ειδικώς ισχύοντα δια τα Κρατικά Νοσοκομεία, προσηρμοσμένοι, εφ’ όσον απαιτείται, προς τας ειδικάς συνθήκας λειτουργίας του 251 ΓΝΑ, συνοδευόμενοι υπό των κατά περίπτωσιν προβλεπομένων δικαιολογητικών, ένθα αναγράφονται και οι υπόχρεοι προς εξόφλησιν κατά την ποσοστιαίαν αναλογίαν και το εκ ταύτης προκύπτον δι’ έκαστον υπόχρεον ποσόν. Άρθρ.5.-1.Εκ των υποχρέων προς πληρωμήν (δημοσίων Υπηρεσιών, νομικών ή φυσικών προσώπων) οι σχετικοί λογαριασμοί περιθάλψεως εισπράττονται υπό των αρμοδίων υπηρεσιών του 251 ΓΝΑ, τα εισπραττόμενα δε ποσά άγονται εις τας αποθέσεις του και εις ιδιαιτέραν μερίδα ως ακολούθως: α)Εις μερίδα υπό τον τίτλον Ελληνικόν Δημόσιον - Έσοδα Υγειονομικής Περιθάλψεως  τα κατά το άρθρ. 3 της παρούσης αποφάσεως χρηματικά ποσά, τα αντιστοιχούντα εις το κόστος παροχής υγειονομικής περιθάλψεως εκ ποσοστού 50% και 20%. β)Εις μερίδα υπό τον τίτλον Έσοδα δια τον εκσυγχρονισμόν του Νοσοκομείου, τα κατά το άρθρ. 3 της παρούσης αποφάσεως υπόλοιπα ποσά, τα αντιστοιχούντα εις τα καθαρά έσοδα παροχής της υγειονομικής περιθάλψεως. γ)Τα, κατά την παρ. 1 εδάφ. α του παρόντος άρθρου ποσοστά 50% και 20% εφ’ όσον βαρύνουν τας πιστώσεις του Υπουργείου Εθνικής Αμύνης δεν εισπράττονται υπό του 251 ΓΝΑ, αλλά εκπίπτονται εκ των σχετικών λογαριασμών των υποβαλλομένων εις τας αρμοδίας υπηρεσίας και τα υπόλοιπα ποσά, εισπραττόμενα, άγονται εις αποθέσεις και εις την μερίδα Έσοδα δια τον εκσυγχρονισμόν του Νοσοκομείου. Σελ. 420,084(α) Τεύχος 721 Σελ. 128 Άρθρ.6.-1.Τα αγόμενα εις την μερίδα των αποθέσεων Ελληνικόν Δημόσιον - Έσοδα Υγειονομικής Περιθάλψεως χρηματικά ποσά, περί ών η παρ. 1 εδάφ. α του άρθρ. 5 της παρούσης αποφάσεως κατατίθενται υπό του 251 ΓΝΑ εις το Δημόσιον Ταμείον και εις έσοδα του Κρατικού προϋπολογισμού. 2.Εις βάρος των αγομένων εις την μερίδα των αποθέσεων Έσοδα δια τον εκσυγχρονισμόν του Νοσοκομείου χρηματικών ποσών περί ών η παρ. 1 εδάφ. β του άρθρ. 5 της παρούσης αποφάσεως, καταλογίζονται πραγματοποιούμεναι κατά την προβλεπομένην διαδικασίαν και τη εγκρίσει ημών ή των αρμοδίων, και εχόντων συγχρόνως ανάλογον προς το ύψος αυτών οικονομικήν δικαιοδοσίαν οργάνων δι’ έγκρισιν δαπανών του Δημοσίου, δαπάναι εκσυγχρονισμού του 251 ΓΝΑ. Άρθρ.7.-1.Αι απαιτούμεναι πρόσθετοι πιστώσεις, δια την αντιμετώπισιν των επί πλέον λειτουργικών δαπανών του 251 ΓΝΑ, λόγω της δυνάμει της παρούσης αποφάσεως διευρύνσεως της αποστολής του, προϋπολογιζόμεναι εγγράφονται κατ’ έτος εις τον τακτικόν κρατικόν προϋπολογισμόν, μερίμνη των αρμοδίων υπηρεσιών. 2.Δια τα κατατιθέμενα εις Δημόσιον Ταμείον και εις έσοδα του Κρατικού προϋπολογισμού ποσά υπό του 251 ΓΝΑ, τα εκ της παρεχομένης κατά τα ανωτέρω υγειονομικής περιθάλψεως προερχόμενα, εφαρμόζονται τα υπό των διατάξεων του άρθρ. 9 του Ν.Δ. 721/70 προβλεπόμενα.